钦定古今图书集成/明伦汇编/官常典/第345卷 > 鱼周询
## 钦定古今图书集成/明伦汇编/官常典/第345卷 > 鱼周询

按《宋史》本传：“周询，字裕之，开封雍丘人。早孤好学，举
进士中第，为大理评事，历知南华、分宜、静海三县，迁
太常博士，通判汉州。城中夜有火，部众救之，植剑于
前曰：‘攘一物者斩’！火止，民无所失亡。以尚书屯田员
外郎知真州，徙提点荆湖南路刑狱。求便郡，知安州，
徙蔡州，召为侍御史。陕西用兵，科敛烦数，命安抚京”
西路，还，赐绯衣银鱼，为开封府判官，又使陕西刺民
兵，判三司理欠、凭由司。进起居舍人、知谏院，固辞，乃
以尚书户部员外郎兼侍御史知杂事，为三司盐铁
副使。时渭州城水洛，尹洙、郑戬争未决，诏周询与都
转运使程戡相利害。周询是戬议，遂城之。迁吏部员
外郎，擢天章阁待制、知成德军，徙河北都转运使，拜
右谏议大夫、权御史中丞。庆历八年，手诏近臣访天
下之务。周询对曰：“陛下患西陲御备，天下绎骚，趣募
兵士，急调军食，虽常赋有增，而经用不足。臣以谓唐
季及五代，彊臣专地，中国所制，疆域非广。及祖宗有
天下，乃俘吴、楚、蜀、晋，北捍獯鬻，中服羌戎，所用甲兵，
所入租赋，比之于今，其数尚寡。然而摧坚震敌，库府
无空虚之弊，县官无烦费之劳，盖赏信罚必，将选兵
精之效也。近元昊背惠，西方宿师，朝廷用空竦阘茸
者为偏裨，以游惰怯懦者备行伍，故大举即大败，小
战辄小奔。徒日费千金，度支不给，卖官鬻爵，淆杂仕
流，以铁为钱，隳坏国法。而又官立盐禁，驱民赍辇，荡
析恒产，怨咨盈路。去秋水旱继作，今春饥馑相属，生
灵重困，于兹为剧。今元昊幼子新立，乃朝廷宽财用、
惜民力之时也。速宜经度，以纾匮乏。愿委安抚使与
本路守边掌计臣僚同议，裁减冗兵，节抑浮费，禁止
横敛，廪假贫民，去武臣之庸懦，出守宰之贪残。仍冀
特发宸衷，出内帑钱助关陕费，使通盐商之利，改钱
币之法，宣布德泽，与民休息。然后劝勉农桑，隐括税
籍，收遗利，抑兼并，则公有羡财，私有馀力矣。”陛下患
承平寝久，仕进多门，人污政滥，员多阙少，滋长奔竞，
縻费廪禄。臣以谓国家于制举、进士、明经之外，复有
任子流外之补。负瑕衅、服舆台者，亦寘班列。历年既
久，纷猥塞路，求人任事，适“用者鲜。而又亟更数易，交
错道涂，额置有常，诏除无限。凡守一阙，动逾再期。预
阃籍、服武弁者，坐费水衡之给，虚计岁考之期；赴铨
调、守选格者，居多困乏之叹，行寡廉耻之风。官穴之
弊，一至于此。愿陛下特诏进士先取策论，诸科兼通
经义，中第解褐，无令过多。其文武班奏荐并流外出
官者，权停”五七年，自然名器不滥，奔竞衰息矣。陛下
患牧守之职，罕闻奏最。臣闻汉宣帝勉励二千石，其
有治效者，增秩赐金，或爵至关内侯，公卿缺则以次
用之，故良吏为盛。国家鉴诸侯专地之患，一切用郡
守治之，而班行寖冗，序迁者众。乃有地处蕃宣，秩为
卿监，而未历省府提转，则为沉抑。内重外轻，何“以求
治？改弦易辙，正在此时。愿诏两府大臣，选委两制、台
谏官参举，如两任通判可充知州军，京朝官依次除
补。若治状尤异，即升省府提转。其常例入知州者，一
切停罢，则进擢得人，牧守重矣。陛下患将帅之任艰
于称职。臣闻晏子荐司马穰，苴曰：‘文能附众，武能威
敌’。是知将帅之材，非文武兼备则不可为。我朝自二
边款附，久不用兵。近岁有西北之警，补授帅臣，出于
遽猝，非自卒伍即恩泽侯。无信义以结士心，无庄严
以正师律。退则奔北，进则被擒，亏损威灵，取侮戎狄，
命将之失，未有若今之甚也。愿择名臣，选举深博有

专之，无以谤谗，轻有迁徙。使其足以取重，则安有不
称职之忧乎？陛下患西北多故，边情罔测，献奇谲空
言者多，陈悠久实效者少，备豫不虞，理当先物。臣闻
国家和约北戎，爵命西夏，偃革止戈，逾四十载。而守
边多任庸人，不严武备，因循姑息，为敌所窥。致元昊”
悖逆，耶律张皇，未免屈己为民，息兵讲好，皆用苟安
之谋，而无经远之策。此班回所谓“不选武略之臣，恃
吾所以待寇而行货赂，割剥百姓，以奉寇仇”者也。愿
陛下特议减三路兵马之驽冗者，以纾经费，以息科
敛。然后选将帅，择偏裨，使戢肃骄兵，饬利戎器，识山
川形胜，用兵奇正。河朔旷平，可施车“阵，亦宜讲求其
法。虽二边异时侵轶，恃吾有以待之，庶几无患矣。”时
执政及近臣所对多疏阔，仁宗颇嘉周询详敏。知恩
州张得一诛，坐失举，出知永兴军，数日，改知成德军，
未行卒。帝嗟悼之，特赠尚书工部侍郎。周询性和易，
闻见该洽，明吏事。在安州时，园吏见大蛇垂阑楯，即
视之，乃周询醉而假寐，世传其异。